pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กพท. ระงับการดำเนินการของสนามบินภูเก็ต จนกว่าจะมีประกาศอื่นเปลี่ยนแปลง [กระทรวงคมนาคม]
วันเสาร์ที่ 16 พฤษภาคม 2563
กพท. ระงับการดําเนินการของสนามบินภูเก็ต จนกว่าจะมีประกาศอื่นเปลี่ยนแปลง [กระทรวงคมนาคม]
กพท. ระงับการดําเนินการของสนามบินภูเก็ต จนกว่าจะมีประกาศอื่นเปลี่ยนแปลง
❌ยกเลิก ประกาศ กพท. เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน (ฉบับที่ 2)
เนื่องด้วยสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) ในจังหวัดภูเก็ตยังถือว่ามีความเสี่ยงที่ต้องติดตามดูแลอย่างต่อเนื่อง และเพื่อป้องกันมิให้โรคกลับมาแพร่ระบาดใหม่ในพื้นที่จังหวัดภูเก็ตได้อีก
❌อากาศยานจากภายนอกประเทศ ยังคงห้ามทําการบินเข้าสู่ประเทศไทยชั่วคราว จนถึงวันที่ 31 พ.ค. 63 เวลา 23.59 น.
❌Phuket International Airport remains closed until further notice
According to the situation in Phuket that still poses COVID-19 transmission risk, it is needed to monitor continuously and to prevent the disease from spreading again in the Phuket area.
---------------------------------------------------------------------
ประกาศสํานักงานการบินพลเรือนแห่งประเทศไทย เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน (ฉบับที่ 3)
ตามที่ได้มีประกาศสํานักงานการบินพลเรือนแห่งประเทศไทย เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน (ฉบับที่ 2) ประกาศ ณ วันที่ 14 พฤษภาคม พ.ศ. 2563 กําหนดเงื่อนไขและเงื่อนเวลาในการใช้ท่าอากาศยานภูเก็ตเพื่อการขึ้นลงของอากาศยาน ซึ่งจะมีผลตั้งแต่วันที่ 16 พฤษภาคม พ.ศ. 2563 เวลา 00.01 น. เป็นต้นไป นั้น
แม้ว่าจังหวัดภูเก็ตสามารถควบคุมยับยั้งการแพร่ระบาดของโรคติดเชื้อไวรัสโคโรน่า 2019 (COVID-19) ได้อย่างมีประสิทธิภาพ แต่ด้วยสถานการณ์ยังถือว่ามีความเสี่ยงที่ต้องติดตามดูแลอย่างต่อเนื่องเพื่อให้มั่นใจได้ว่าจะสามาถยับยั้งการแพร่ระบาดของโรคไปสู่พื้นที่อื่น และป้องกันมิให้โรคกลับมาแพร่ระบาดใหม่ในพื้นที่จังหวัดภูเก็ตได้อีก ดังนั้น ผู้อํานวยการสํานักงานการบินพลเรือนแห่งประเทศไทย โดยคําแนะนําของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 อาศัยอํานาจตามความในข้อ 2 (3) ของข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ประกอบกับมาตรา 15/10 (6) แห่งพระราชบัญญัติการเดินอากาศ พ.ศ. 2497 ที่แก้ไขเพิ่มเติมโดยพระราชบัญญัติการเดินอากาศ (ฉบับที่ 14) พ.ศ. 2562 ออกประกาศกําหนดเงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน ดังต่อไปนี้
1. ให้ยกเลิกประกาศสํานักงานการบินพลเรือนแห่งประเทศไทย เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน (ฉบับที่ 2) ประกาศ ณ วันที่ 14 พฤษภาคม พ.ศ. 2563
2. รายชื่อท่าอากาศยานที่เปิดให้อากาศยานขึ้นลงได้ รวมถึงเงื่อนไขและเงื่อนเวลาในการใช้ท่าอากาศยานดังกล่าวเพื่อการขึ้นลงของอากาศยาน ให้เป็นไปตามประกาศสํานักงานการบินพลเรือนแห่งประเทศไทย เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน ประกาศ ณ วันที่ 3 พฤษภาคม พ.ศ. 2563
ทั้งนี้ ตั้งแต่บัดนี้เป็นต้นไป จนกว่าจะมีประกาศอื่นเปลี่ยนแปลง
ประกาศ ณ วันที่ 15 พฤษภาคม พ.ศ. 2563
นายจุฬา สุขมานพ
ผู้อํานวยการสํานักงานการบินพลเรือนแห่งประเทศไทย
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.แพร่ ขับเคลื่อนงานพัฒนาสังคมแบบบูรณาการสำหรับคนทุกช่วงวัย พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
วันพฤหัสบดีที่ 26 กันยายน 2562
รมว.พม. ลงพื้นที่ จ.แพร่ ขับเคลื่อนงานพัฒนาสังคมแบบบูรณาการสําหรับคนทุกช่วงวัย พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
รมว.พม. ลงพื้นที่ จ.แพร่ ขับเคลื่อนงานพัฒนาสังคมแบบบูรณาการสําหรับคนทุกช่วงวัย พร้อมเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน”
วันนี้ (26 ก.ย. 62) เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหารกระทรวง พม. ลงพื้นที่จังหวัดแพร่ เพื่อติดตามการดําเนินงานของหน่วยงานสังกัดกระทรวง พม.ในพื้นที่จังหวัดแพร่ ตามนโยบายของรัฐบาลในการลดความเหลื่อมล้ําของสังคมและการสร้างโอกาสการเข้าถึงบริการของรัฐ พร้อมพบปะเยี่ยมเยียนประชาชนกลุ่มเป้าของกระทรวง พม.
นายจุติ กล่าวว่า รัฐบาล โดยกระทรวง พม. มีภารกิจหลักในการรับผิดชอบประชาชนกลุ่มเป้าหมายทุกช่วงวัย ตั้งแต่ เด็ก เยาวชน สตรี คนพิการ ผู้สูงอายุ และผู้ด้อยโอกาส โดยมุ่งเน้นการช่วยเหลือ ดูแล คุ้มครอง สนับสนุนและพัฒนา เพื่อให้ประชาชนทุกกลุ่มเป้าหมายสามารถพึ่งพาตนเองด้วยคุณค่าและศักดิ์ศรีความเป็นมนุษย์อย่างเท่าเทียมกัน อีกทั้ง ได้รับสวัสดิการของรัฐอย่างทั่วหน้า เป็นการพัฒนาคุณภาพชีวิตที่ดีอย่างยั่งยืน โดยไม่ทิ้งใครไว้ข้างหลัง สําหรับจังหวัดแพร่เป็นจังหวัดหนึ่งทางภาคเหนือที่มีความสําคัญ เนื่องจากมีความอุดมสมบูรณ์ของป่าไม้ ซึ่งพื้นที่ส่วนใหญ่ร้อยละ 80 เป็นภูเขา อีกทั้ง เป็นศูนย์กลางการคมนาคมขนส่งทางรถยนต์ที่สําคัญแห่งหนึ่งของภาคเหนือที่ติดต่อไปยังจังหวัดน่าน พะเยา เชียงราย ลําปาง ลําพูน และเชียงใหม่ จึงเรียกได้ว่าจังหวัดแพร่เป็นประตูสู่ล้านนา ทั้งนี้ การลงพื้นที่จังหวัดแพร่ครั้งนี้ ได้เป็นประธานเปิดการอบรม “การเสริมสร้างพลังเครือข่ายด้านการพัฒนาคุณภาพชีวิตคนพิการในชุมชน” ณ โรงแรมแพร่นครา พร้อมนําคณะผู้บริหารกระทรวง พม. เยี่ยมชมนิทรรศการการขับเคลื่อนการพัฒนาสังคมแบบบูรณาการของคนทุกช่วงวัย ซึ่งแบ่งเป็น 4 โซน ดังนี้ 1) ด้านเด็กและเยาวชน ได้แก่ กิจกรรม DJ TEEN “พื้นที่สร้างสรรค์” กิจกรรม“วัยใสใส่ใจทําดี (Teen To be Good)” และกิจกรรม“คนรุ่นใหม่ใส่ใจคัดแยกขยะ” 2) ด้านสตรี ได้แก่ การทําขนมไทย การทําแชมพูสมุนไพร และการทําดอกไม้จากใบเตยหอม 3) ด้านผู้สูงอายุ ได้แก่ การทําพรมเช็ดเท้าและที่รองครก การทําจักสานผลิตภัณฑ์จากไม้ไผ่ การทําไม้กวาด และการทําน้ํายาพิมเสนน้ํา และ 4) ด้านคนพิการ ได้แก่ ผลงานและผลิตภัณฑ์จากคนพิการ/เด็กพิการ/ผู้สูงอายุพิการ การผลิตกายอุปกรณ์เครื่องช่วยคนพิการจากฝีมือคนพิการ การใช้วัสดุท้องถิ่นสร้างกายอุปกรณ์สาหรับคนพิการ และการส่งเสริมการศึกษาสําหรับคนพิการ/การส่งเสริมการพัฒนาการเด็กพิการ
นายจุติ กล่าวต่อไปว่า จากนั้น ตนและคณะผู้บริหารกระทรวง พม. ได้เดินทางไปยังศูนย์พัฒนาคุณภาพชีวิตและส่งเสริมอาชีพผู้สูงอายุตําบลแม่จั๊วะ อําเภอเด่นชัย จังหวัดแพร่ เพื่อตรวจเยี่ยมและรับฟังรายงานผลการขับเคลื่อนงานของหน่วยงาน พร้อมพบปะเยี่ยมเยียนประชาชน ชมรมผู้สูงอายุ สภาเด็กและเยาวชน และ อพม.อําเภอเด่นชัย อีกทั้ง เยี่ยมชมกิจกรรม ประกอบด้วย กิจกรรมของ อพม. สภาเด็กและเยาวชนตําบล การทําน้ําพริก การทําน้ํายากันยุง การทําเนื้อแดดเดียว การสาธิตกีฬาผู้สูงอายุ (วู๊ดบอล) การทําจักรสานผลิตภัณฑ์จากพลาสติก การทํามาลัยฝ้าย และการทําพวงหรีด/ดอกไม้จันทน์ เป็นต้น
รัฐบาลไทย-ข่าวทำเนียบรัฐบาล-สธ. ประชุมทางไกลติดตามมาตรการเฝ้าระวังดูแลสุขภาพประชาชนในสถานการณ์ฝุ่นขนาดเล็ก PM 2.5
วันอังคารที่ 29 มกราคม 2562
สธ. ประชุมทางไกลติดตามมาตรการเฝ้าระวังดูแลสุขภาพประชาชนในสถานการณ์ฝุ่นขนาดเล็ก PM 2.5
กระทรวงสาธารณสุขประชุมทางไกลติดตามมาตรการเฝ้าระวังดูแลสุขภาพประชาชนในสถานการณ์ฝุ่นขนาดเล็ก PM 2.5 ใน 5  จังหวัดปริมณฑล พร้อมขยายเครือข่ายเฝ้าระวังในระดับพื้นที่ สร้างความรู้ความเข้าใจประชาชนป้องกันตนเอง ไม่สร้างมลภาวะเพิ่ม
กระทรวงสาธารณสุขประชุมทางไกลติดตามมาตรการเฝ้าระวังดูแลสุขภาพประชาชนในสถานการณ์ฝุ่นขนาดเล็ก PM 2.5 ใน 5 จังหวัดปริมณฑล พร้อมขยายเครือข่ายเฝ้าระวังในระดับพื้นที่ สร้างความรู้ความเข้าใจประชาชนป้องกันตนเอง ไม่สร้างมลภาวะเพิ่ม
วันนี้ (29 มกราคม 2562) ที่ศูนย์ปฏิบัติการด้านการแพทย์และสาธารณสุข (EOC) สํานักงานปลัดกระทรวงสาธารณสุข จ.นนทบุรีนายแพทย์ดนัย ธีวันดา รองอธิบดีกรมอนามัย ในฐานะผู้บัญชาการเหตุการณ์สถานการณ์ฝุ่นขนาดเล็ก PM 2.5 ประชุมทางไกลผ่านระบบวิดีโอ กับศูนย์ปฏิบัติการด้านการแพทย์และสาธารณสุข (EOC) ระดับจังหวัด 5 จังหวัด ได้แก่ นนทบุรี ปทุมธานี สมุทรปราการ สมุทรสาคร และนครปฐม เพื่อติดตามเฝ้าระวังผลกระทบด้านสุขภาพจากปัญหาฝุ่นละอองขนาดเล็ก PM 2.5 และมาตรการการดําเนินงานให้ไปในทิศทางเดียวกัน
นายแพทย์ดนัย กล่าวว่า ขณะนี้มีหลายพื้นที่ที่มีปริมาณฝุ่นเกินค่ามาตรฐาน ส่งผลกระทบต่อสุขภาพประชาชน จากการเฝ้าระวังผลกระทบสุขภาพของระบบเครือข่ายการเฝ้าระวังในกรุงเทพและปริมณฑล 22 แห่งใน 4 กลุ่มโรค ได้แก่ โรคหอบหืด โรคปอดอุดกั้นเรื้อรัง โรคหัวใจขาดเลือดเฉียบพลัน และโรคระบบทางเดินหายใจอื่นๆ พบว่า จํานวนผู้ป่วยที่รายงานเข้าสู่ระบบเฝ้าระวังส่วนใหญ่เป็นกลุ่มเสี่ยงที่มีโรคประจําตัว ซึ่งการเข้ารับการรักษามีแนวโน้มไปในทิศทางเดียวกันกับค่าคุณภาพอากาศ จึงได้ขยายการเฝ้าระวังไปยังพื้นที่ความรับผิดชอบของสํานักงานป้องกันควบคุมโรค ที่ 4 สระบุรี, 5 ราชบุรี และ 6 ชลบุรี ให้เฝ้าระวังผลกระทบสุขภาพของประชาชนเพิ่มขึ้นด้วย สําหรับการนํา พ.ร.บ.การสาธารณสุขมาใช้ ให้อยู่ในอํานาจการตัดสินใจของผู้ว่าราชการจังหวัดหรือองค์กรปกครองส่วนท้องถิ่น ส่วนการประกาศหยุดเรียน การงดกิจกรรมออกกําลังกายกลางแจ้งให้อยู่ในดุลยพินิจของพื้นที่
“ได้กําชับให้ 5 จังหวัดดังกล่าว ดําเนินการตามมาตรการ อย่างต่อเนื่องทั้งการติดตามสถานการณ์ ประเมินความเสี่ยง เฝ้าระวังผลกระทบต่อสุขภาพ โดยให้เจ้าหน้าที่ รวมถึง อสม. สื่อสารแจ้งเตือนประชาชน ลงพื้นที่ให้ความรู้ สร้างความตระหนักเรื่องฝุ่นละอองและการป้องกันตนเอง การเตรียมพร้อมสถานพยาบาล ที่สําคัญ ประชาชนต้องให้ความร่วมมือในการลดมลภาวะ ลดการเผาในที่โล่งแจ้ง ตรวจสภาพรถไม่ให้ปล่อยควันดํา”นายแพทย์ดนัย กล่าว
ขอให้ประชาชนในพื้นที่เสี่ยงปฏิบัติตามคําแนะนําของกระทรวงสาธารณสุขติดตามสถานการณ์ฝุ่นละอองขนาดเล็ก PM 2.5 ในกลุ่มประชาชนทั่วไปขอให้ลดเวลาทํากิจกรรมนอกบ้านและท่องเที่ยวหลีกเลี่ยงการทํากิจกรรมที่ใช้แรงมากและออกกําลังกายกลางแจ้ง เช่น ปั่นจักรยาน/วิ่ง เปลี่ยนมาออกกําลังกายในบ้านหรือโรงยิมแทน เช่น โยคะ เดิน-วิ่งบนลู่วิ่ง แบดมินตัน ในกลุ่มเสี่ยงลดการออกนอกบ้าน ควรอยู่ในอาคารโดยเฉพาะห้องสะอาด และไม่ควรอยู่นอกบ้านเป็นเวลานานเลี่ยงการออกกําลังกายกลางแจ้ง หากมีอาการผิดปกติ ให้รีบไปพบแพทย์ ผู้ที่มีโรคประจําตัว ได้แก่ ผู้ป่วยโรคระบบทางเดินหายใจ/โรคหัวใจและหลอดเลือด ควรเตรียมยาประจําตัวและอุปกรณ์ที่จําเป็นให้พร้อม อย่างน้อย 5 วัน และปฏิบัติตามคําแนะนําของแพทย์
***************************************** 29 มกราคม 2562
รัฐบาลไทย-ข่าวทำเนียบรัฐบาล-สธ. จัดประชุมเชิงปฏิบัติการพัฒนาศักยภาพพยาบาลวิชาชีพ
วันพฤหัสบดีที่ 16 กรกฎาคม 2563
สธ. จัดประชุมเชิงปฏิบัติการพัฒนาศักยภาพพยาบาลวิชาชีพ
กระทรวงสาธารณสุข โดยกองการพยาบาล จัดประชุมเชิงปฏิบัติการ “พัฒนาศักยภาพพยาบาลวิชาชีพเข้าสู่ระบบผู้มีประสบการณ์สูงด้านการพยาบาลทางคลินิก” เพิ่มทักษะสําหรับพยาบาลในการดูแลสุขภาพประชาชน     ให้เกิดความเชี่ยวชาญเฉพาะสาขา
กระทรวงสาธารณสุข โดยกองการพยาบาล จัดประชุมเชิงปฏิบัติการ “พัฒนาศักยภาพพยาบาลวิชาชีพเข้าสู่ระบบผู้มีประสบการณ์สูงด้านการพยาบาลทางคลินิก” เพิ่มทักษะสําหรับพยาบาลในการดูแลสุขภาพประชาชน ให้เกิดความเชี่ยวชาญเฉพาะสาขา
วันนี้ (16 กรกฎาคม 2563) ที่โรงแรมรามาการ์เด้น กรุงเทพมหานคร นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และ
รองศาสตราจารย์ ดร.ทัศนา บุญทอง นายกสภาการพยาบาล เปิดประชุมเชิงปฏิบัติการ “พัฒนาศักยภาพพยาบาลวิชาชีพเข้าสู่ระบบผู้มีประสบการณ์สูงด้านการพยาบาลทางคลินิก” เพื่อเป็นเวทีแลกเปลี่ยนเรียนรู้ ประสบการณ์ เพิ่มทักษะและความเชี่ยวชาญทางคลินิก สร้างนวัตกรรมและองค์ความรู้ในการดูแลสุขภาพประชาชนอย่างเป็นระบบ โดยมี หัวหน้าพยาบาล สังกัดกระทรวงสาธารณสุขทั่วประเทศ เข้าร่วมประชุมจํานวน 200 คน
นายแพทย์ประพนธ์ กล่าวว่า ช่วงสถานการณ์การแพร่ระบาดของโรคโควิด 19 เกิดขึ้นในประเทศที่ผ่านมา วิชาชีพพยาบาลนับว่ามีความสําคัญส่วนหนึ่งในการช่วยฟื้นฟู ดูแลสุขภาพประชาชนอย่างเข้มแข็ง ทําให้ขณะนี้ไม่พบผู้ติดเชื้อภายในประเทศอย่างต่อเนื่อง กระทรวงสาธารณสุขพร้อมสนับสนุนการพัฒนาศักยภาพของพยาบาล
เพิ่มทักษะ ประสบการณ์ให้มีความเชี่ยวชาญขั้นสูง ช่วยแก้ไขปัญหาสุขภาพของประชาชนอย่างเป็นระบบ
เพื่อพัฒนาศักยภาพและความก้าวหน้าของพยาบาลวิชาชีพให้ดํารงตําแหน่งพยาบาลวิชาชีพชํานาญการพิเศษ
นายแพทย์สุขุม กล่าวว่า กระทรวงสาธารณสุขให้ความสําคัญและสนับสนุนความก้าวหน้าของบุคลากรด้านสุขภาพ โดยกล่าวว่าพยาบาลเป็น Knowledge Worker ที่ใช้ความรู้ ความสามารถ ในการดูแลผู้ป่วย จึงต้องได้รับการพัฒนาศักยภาพอย่างสม่ําเสมอเพื่อเป็นขวัญกําลังใจและความก้าวหน้าในสายอาชีพพยาบาล กระทรวงสาธารณสุขจึงส่งเสริมและพัฒนาให้พยาบาลวิชาชีพมีประสบการณ์สูงด้านการพยาบาลทางคลินิกสามารถเข้าสู่ระดับชํานาญการพิเศษได้
ด้านสภาการพยาบาล ให้ความสําคัญผู้ประกอบวิชาชีพการพยาบาลและการผดุงครรภ์ประมาณสองแสนคน หรือร้อยละ70 ที่ปฏิบัติงานในกระทรวงสาธารณสุข สภาการพยาบาลได้พัฒนาศักยภาพของพยาบาล ให้มีความรู้ความสามารถในการบริการพยาบาลแก่ผู้ป่วยและประชาชนตลอดทุกช่วงวัย ตั้งแต่อยู่ในครรภ์มารดาจนถึงวาระสุดท้ายของชีวิต และด้วยอํานาจหน้าที่ของสภาการพยาบาลในการพัฒนาและรับรองหลักสูตรด้านการพยาบาลและการผดุงครรภ์ พร้อมที่จะพัฒนาหลักสูตรการพยาบาลเฉพาะทาง ให้พยาบาลวิชาชีพเป็นผู้มีประสบการณ์สูง
ด้านการพยาบาลทางคลินิก เพิ่มศักยภาพและความสามารถ ในการดูแลผู้ป่วยและประชาชนให้มีสุขภาพที่ดีต่อไป
สําหรับการจัดประชุมเชิงปฏิบัติการในวันนี้ เป็นการบรรยายวิชาการ การอภิปราย และนิทรรศการนําเสนอผลงานวิชาการพยาบาล ผู้มีประสบการณ์สูงด้านการพยาบาลทางคลินิก ซึ่งดําเนินการประชุมระหว่างวันที่ 16-17 กรกฎาคม 2563 ได้รับการสนับสนุนวิทยากรผู้เชี่ยวชาญ และผู้ทรงคุณวุฒิ จาก สภาการพยาบาล สํานักวิชาการสาธารณสุข และกองการพยาบาล สํานักงานปลัดกระทรวง กระทรวงสาธารณสุข
************************************* 16 กรกฎาคม 2563
รัฐบาลไทย-ข่าวทำเนียบรัฐบาล-สธ.เผย ผลสำรวจคนไทยมั่นใจรัฐบาลรับมือโควิด 19 ภาพรวมคนไทยหย่อนพฤติกรรมป้องกันตนเอง [กระทรวงสาธารณสุข]
วันศุกร์ที่ 10 กรกฎาคม 2563
สธ.เผย ผลสํารวจคนไทยมั่นใจรัฐบาลรับมือโควิด 19 ภาพรวมคนไทยหย่อนพฤติกรรมป้องกันตนเอง [กระทรวงสาธารณสุข]
สธ.เผย ผลสํารวจคนไทยมั่นใจรัฐบาลรับมือโควิด 19 ภาพรวมคนไทยหย่อนพฤติกรรมป้องกันตนเอง
กระทรวงสาธารณสุขเผยผลสํารวจล่าสุด จากกลุ่มตัวอย่างกว่า 4 แสนคนทั่วประเทศ พบว่าคนไทยกว่าร้อยละ 50 มั่นใจรัฐบาลว่าสามารถรับมือได้หากเกิดการแพร่ระบาดของโรคโควิด 19 ในระลอก 2 นอกจากนี้ ยังพบคนไทยประมาทหย่อนพฤติกรรมการป้องกันตนเอง เกิดการรวมกลุ่ม เดินทางออกนอกจังหวัดมากขึ้น
วันนี้ (10 กรกฎาคม 2563) นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ให้สัมภาษณ์ว่า กระทรวงสาธารณสุข ร่วมกับ องค์การอนามัยโลกสํานักงานภูมิภาคเอเชียใต้และเอเชียตะวันออก คณะแพทยศาสตร์ศิริราชพยาบาล คณะแพทยศาสตร์โรงพยาบาลรามาธิบดี สํานักงานหลักประกันสุขภาพแห่งชาติ และสํานักงานสถิติแห่งชาติ โดยมีสํานักงานพัฒนานโยบายสุขภาพระหว่างประเทศ (IHPP) เป็นเลขานุการทีมวิชาการจัดทําแบบสํารวจเรื่องการป้องกันการแพร่ระบาดโรคโควิด 19 ในระหว่างมาตรการผ่อนปรน เพื่อประเมินว่าคนไทยการ์ดตกหรือไม่ และนําข้อมูลไปใช้ในการเฝ้าระวังและปรับมาตรการผ่อนปรนให้เหมาะสมกับสถานการณ์ โดยทําการเก็บข้อมูลผ่าน 3 ช่องทาง คือ ออนไลน์แพลตฟอร์ม โทรศัพท์สํารวจ และกรมสนับสนุนบริการสุขภาพ ได้ประสานความร่วมมือจากอาสาสมัครสาธารณสุขประจําหมู่บ้าน (อสม.) 77 จังหวัด กระตุ้นให้ประชาชนในชุมชนร่วมตอบแบบสอบถามผ่านระบบออนไลน์ ใน 7 สัปดาห์ ระหว่างวันที่ 15 พฤษภาคม – 2 กรกฎาคม 2563 รวมทั้งสิ้น 407,008 ตัวอย่าง พบว่า คนไทยยังมีความกังวลว่าจะเกิดการแพร่ระบาดของเชื้อโควิด 19 ระลอก 2 ในประเทศ มากที่สุดจากกลุ่มผับ บาร์ คาราโอเกะ รองลงมาตลาดสด ศูนย์เด็กเล็ก และโรงเรียนตามลําดับ รวมถึงยังกังวลมาก หากประเทศไทยมีผู้ติดเชื้อรายใหม่ 10 รายต่อวัน อย่างไรก็ตามยังมั่นใจในมาตรการของรัฐบาลว่าจะสามารถควบคุมการแพร่ระบาดได้ โดย มั่นใจมากร้อยละ 14.8 มั่นใจร้อยละ 40.5 ไม่มั่นใจนักร้อยละ 28.6 ไม่มั่นใจเลยร้อยละ 10.2 ไม่ทราบ/ไม่แสดงความคิดเห็นร้อยละ 5.9
นายแพทย์ธเรศ กล่าวต่อว่า ผลการสํารวจพฤติกรรมการป้องกันตนเองภาพรวมมีแนวโน้มลดลง จากร้อยละ 85.3 ในสัปดาห์ที่ 1 ลดลงเป็นร้อยละ 80.7 ในสัปดาห์ที่ 7 แบ่งเป็นพฤติกรรม 5 ด้าน ได้แก่ การใส่หน้ากากอนามัย/หน้ากากผ้าตลอดเวลา ร้อยละ 87.9, การกินอาหารร้อนช้อนตนเอง ร้อยละ 86.2, การล้างมือบ่อยๆ ร้อยละ 84.9 การระวังตัวไม่อยู่ใกล้ผู้อื่นในระยะ 2 เมตร ร้อยละ 73.4 และการระวังไม่เอามือจับหน้า จมูก ปาก ร้อยละ 72.4 นอกจากนี้ยังพบว่าประชาชนมีแนวโน้มเกิดการรวมกลุ่ม และไปต่างจังหวัดมากขึ้น ส่วนสาเหตุการไม่ลงทะเบียนเข้าออกผ่านแพลตฟอร์มไทยชนะ เนื่องจากลืม ไม่มั่นใจความปลอดภัยของข้อมูลส่วนตัว และทางร้านไม่มีคิวอาร์โค้ดหรือสมุดลงชื่อไว้ให้ นอกจากนี้ ผู้ตอบแบบสอบถาม ร้อยละ 88 สนับสนุนการรับคนไทยกลับจากต่างประเทศ และร้อยละ 80 คิดว่ามาตรการ Travel Bubble จะสามารถกระตุ้นอุตสาหกรรมการท่องเที่ยวของประเทศได้ แต่ร้อยละ 70 ไม่สนับสนุนการเดินทางท่องเที่ยวระหว่างประเทศไทยกับประเทศที่ยังมีการแพร่ระบาดของเชื้อโควิด 19
ทั้งนี้ กระทรวงสาธารณสุขและหน่วยงานที่เกี่ยวข้องจะทําการสํารวจพฤติกรรมการป้องกันตนเองของประชาชนไทยอย่างต่อเนื่องทุก 2 สัปดาห์ อีก 6 ครั้ง ระหว่างวันที่ 16 กรกฎาคม – 24 กันยายน 2563 เพื่อนําผลการศึกษามาใช้ในการเฝ้าระวังและปรับมาตรการผ่อนปรนให้เหมาะสมกับสถานการณ์ต่อไป
************************************* 10 กรกฎาคม 2563
*********************************
รัฐบาลไทย-ข่าวทำเนียบรัฐบาล-‘ก.แรงงาน’ ร่วมเชิดชูเกียรติ ‘สถานประกอบการยอดเยี่ยมในพื้นที่นำร่องการสร้างเสริมสุขภาพและป้องกันโรคคนวัยทำงาน’
วันพฤหัสบดีที่ 30 มกราคม 2563
‘ก.แรงงาน’ ร่วมเชิดชูเกียรติ ‘สถานประกอบการยอดเยี่ยมในพื้นที่นําร่องการสร้างเสริมสุขภาพและป้องกันโรคคนวัยทํางาน’
กระทรวงแรงงาน ร่วมในพิธีมอบรางวัลเชิดชูเกียรติเครือข่ายสถานประกอบการยอดเยี่ยมในพื้นที่นําร่องการสร้างเสริมสุขภาพและป้องกันโรคคนวัยทํางานในสถานประกอบการ ด้วย 10 Packages
วันนี้ (30 ม.ค. 63) เวลา 10.00 น. นายสุทธิ สุโกศล ปลัดกระทรวงแรงงาน พร้อมด้วย นายภูมา ธรรมกุล รองเลขาธิการสํานักงานประกันสังคม ร่วมเป็นเกียรติในพิธีมอบรางวัลเชิดชูเกียรติเครือข่ายสถานประกอบการยอดเยี่ยมในพื้นที่นําร่องการสร้างเสริมสุขภาพและป้องกันโรคคนวัยทํางานในสถานประกอบการ ด้วย 10 Packages โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานมอบรางวัล เพื่อเชิดชูเกียรติให้กับสถานประกอบการที่มีความมุ่งมั่นและให้ความสําคัญกับสุขภาพของพนักงาน และแลกเปลี่ยนเรียนรู้การทํางานส่งเสริมสุขภาพและป้องกันโรคคนวัยทํางานในสถานประกอบการ ตามที่ได้มีการลงนามบันทึกข้อตกลงความร่วมมือการส่งเสริมสุขภาพและป้องกันโรคคนวัยทํางานในสถานประกอบการ ระหว่าง กระทรวงมหาดไทย กระทรวงแรงงาน กระทรวงสาธารณสุข กระทรวงอุตสาหกรรม กรุงเทพมหานคร สภาอุตสาหกรรมแห่งประเทศไทย และสมาคมโรงพยาบาลเอกชน เมื่อวันที่ 12 กันยายน 2562 ที่ผ่านมา
สําหรับพิธีมอบรางวัลเชิดชูเกียรติเครือข่ายสถานประกอบการยอดเยี่ยมในพื้นที่นําร่องการสร้างเสริมสุขภาพและป้องกันโรคคนวัยทํางานในสถานประกอบการ ด้วย 10 packages ในครั้งนี้ มีจํานวน 10 แห่ง ได้แก่ 1.Toyo Seikan (Thailand) Co,Ltd 2.Auto Alliance (Thailand) Company Limited 3.TAKEBE (THAILAND) CO.,LTD 4.บริษัท โตโยต้า ดีลักซ์ จํากัด 5.โรงงานผลิตเส้นก๋วยเตี๋ยวชุนกี่ 6.บริษัท ไทย มาลายา กลาส จํากัด 7.บริษัท พีทีที โกลบอล เคมิคอล จํากัด (มหาชน) 8.Sabina Public Company Limited 9.บริษัท เบทาโกร จํากัด(มหาชน) และ 10.บริษัท โตโยต้าเมืองนนท์ จํากัด ที่เป็นแบบอย่างของการสร้างเครือข่ายต้นแบบการสร้างเสริมสุขภาพและป้องกันโรคคนวัยทํางานในสถานประกอบการ ซึ่งจะนําไปสู่การขยายผล การดําเนินงานไปทั่วประเทศ โดยเน้นสร้างการรับรู้ข้อมูลอย่างถูกต้อง สร้างความตระหนักและความเข้าใจ เพื่อนําไปสู่การปฏิบัติให้คนวัยทํางานมีสุขภาพดีอย่างยั่งยืน
โดยจะขยายผลการดําเนินงานไปทั่วประเทศอย่างยั่งยืนแบบบูรณาการประชารัฐกับ 7 หน่วยงาน ที่ร่วมลงนามข้อตกลงฯ ได้แก่ สร้างฐานข้อมูลรวมด้านสุขภาพแบบบูรณาการประชารัฐ และพัฒนาอาชีพใหม่ด้วยการส่งเสริมสุขภาพ คือ Health Promoter ที่เป็นความร่วมมือกับ กรมพัฒนาฝีมือแรงงาน กระทรวงแรงงาน ต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
30 มกราคม 2563
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 16 มกราคม 2563
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม ณ ห้องประชุม อก.1 ชั้น 2
วันนี้ (16 มกราคม 2563) เวลา 09.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 ชั้น 2
#กระทรวงอุตสาหกรรม #ประชุมผู้บริหารระดับสูงกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต จังหวัดปทุมธานี
วันศุกร์ที่ 18 พฤศจิกายน 2559
นายกรัฐมนตรีตรวจราชการโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต จังหวัดปทุมธานี
นายกรัฐมนตรีลงพื้นที่ตรวจราชการโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต จังหวัดปทุมธานี ยืนยันรัฐบาลเข้าใจปัญหาของเกษตรกร กําลังเร่งแก้ไขปัญหา พร้อมขอให้เกษตรกรน้อมนําหลักปรัชญาเศรษฐกิจพอเพียงมาปรับใช้
วันนี้ (18 พ.ย. 59) เวลา 09.00 น. ณ คลองระพีพัฒน์แยกตก บริเวณประตูน้ําที่ 8 ตําบลบึงชําอ้อ อําเภอหนองเสือ จังหวัดปทุมธานี พลเอก ประยุทธ์ จันทร์โอชา นายกรัฐมนตรี ตรวจราชการโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต จังหวัดปทุมธานี โดยมีผู้ว่าราชการจังหวัดปทุมธานี ผู้บริหารส่วนท้องถิ่น ประชาชน และนักเรียนให้การต้อนรับ
ในโอกาสนี้นายกรัฐมนตรีกล่าวกับประชาชนที่มาให้การต้อนรับว่า รัฐบาลให้ความสําคัญกับประชาชนทุกพื้นที่ แต่ขอให้ประชาชนมองที่ส่วนรวม หรือมองที่ประชาชนในพื้นที่อื่นด้วย ซึ่งประเทศไทยมีประมาณ 87,000 หมู่บ้าน มีการเพาะปลูก ทําการเกษตรแตกต่างกัน มีพื้นที่นอกเขตชลประทานด้วย แต่พื้นที่นี้โชคดีที่อยู่ในเชตชลประทาน อย่างไรก็ตามปีนี้น้ํามาก และต่างปล่อยน้ําลงมา พื้นที่ด้านล่างก็ต้องรับน้ําจากข้างบน ซึ่งบางพื้นที่อาจต้องยอมเสียสละเป็นแก้มลิงเพื่อรักษาพื้นที่ส่วนมาก การแก้ไขปัญหาแต่ละพื้นที่มีความแตกต่าง ขอให้ร่วมมือกันบริหารจัดการแก้ไขปัญหาให้ตรงจุด
นายกรัฐมนตรีกล่าวต่อไปว่า ประเทศไทยต้องปลูกข้าว แต่จะต้องทําการปลูกข้าวตามสภาพอากาศและพื้นที่เหมาะสม บางพื้นที่อาจต้องเสียสละบ้าง แต่ยืนยัน รัฐบาลเข้าใจปัญหาของเกษตรกร รวมทั้งปัญหาหนี้สินเกษตรกร ที่รัฐบาลกําลังเร่งแก้ไขปัญหา พร้อมขอให้น้อมนําหลักปรัชญาเศรษฐกิจพอเพียงมาปรับใช้ และขอให้นํานวัตกรรมมาปรับใช้เพื่อประหยัดต้นทุนการผลิต ทั้งนี้ นายกรัฐมนตรีได้ฝากให้ข้าราชการท้องถิ่นดูแลชาวบ้านในพื้นที่ ช่วยกันแก้ไขปัญหาให้กําลังใจซึ่งกันและกัน พร้อมกันนี้ นายกรัฐมนตรีได้ฝากให้ครูบริหารจัดการเวลา ลดเวลาเรียนเพิ่มเวลารู้ให้นักเรียนเรียนรู้นอกห้องเรียนอย่างเหมาะสม เพื่อเพิ่มการเรียนรู้จากประสบการณ์จริง และขอให้นักเรียนขยัน อดทน มีคุณธรรม รู้จักนอบน้อม กล่าวสวัสดี ขอโทษ และกล่าวขอบคุณให้ติดเป็นนิสัย และขอให้ทุกคนช่วยกันทําความดีลดความขัดแย้งเพื่อร่วมกันเดินหน้าประเทศต่อไปข้างหน้า
ต่อจากนั้น นายกรัฐมนตรีจะเยี่ยมชมสวนปาล์มน้ํามัน และเรือดูดตะกอนเลนในร่องสวน พร้อมเยี่ยมชมโครงการสระเก็บน้ํา พระราม 9 อันเนื่องมาจากพระราชดําริ เพื่อแสดงให้เห็นถึงระบบแก้มลิงสระเก็บน้ําพระราม 9 ที่มีการเชื่อมโยง บริหารจัดการกับระบบน้ําอุปโภคและน้ําเพื่อการเกษตร บรรเทาปัญหาน้ําท่วม น้ําแล้ง น้ําเค็มรุก และดินเปรี้ยว รวมทั้งตัวอย่างของชุมชนที่สามารถแก้ไขปัญหาในพื้นที่ได้ด้วยการนําแนวพระราชดําริด้านการบริหารจัดการน้ําการเกษตรมาประยุกต์ใช้จนประสบผลสําเร็จต่อไป
---------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ศธ.ปนัดดา พบปะบุคลากรทางการศึกษา ครูอาจารย์ ครูผู้ช่วยบรรจุใหม่ จ.ราชบุรี กล่าว "พระราชปณิธาน ครูรักเด็ก เด็กรักครู หัวใจทางการศึกษา"
วันจันทร์ที่ 25 กันยายน 2560
รมช.ศธ.ปนัดดา พบปะบุคลากรทางการศึกษา ครูอาจารย์ ครูผู้ช่วยบรรจุใหม่ จ.ราชบุรี กล่าว "พระราชปณิธาน ครูรักเด็ก เด็กรักครู หัวใจทางการศึกษา"
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ได้รับเชิญจากศึกษาธิการจังหวัดราชบุรี และจังหวัดราชบุรี พบปะผู้บริหาร ครูอาจารย์ ครูผู้ช่วย ศึกษานิเทศก์
เมื่อวันเสาร์ที่ 23 กันยายน2560 เวลา 09.15 น. ณ ห้องประชุมโรงแรม ณ เวลา อ.เมืองราชบุรี โดยมีนายชัยวัฒน์ ชื่นโกสุม ผู้ว่าราชการจังหวัดราชบุรี และนายพินิจศักดิ์ สุวรรณรังค์ เลขาธิการ ก.ค.ศ. ร่วมให้การตอนรับ
ม.ล.ปนัดดา ดิศกุลได้บรรยายพิเศษ เรื่อง "การศึกษากับการบริหารราชการส่วนภูมิภาค" ในโอกาสนี้โดยกล่าวขอให้ครูอาจารย์ บุคลากรทางการศึกษา ร่วมกันขับเคลื่อนโครงการโรงเรียนคุณธรรมตามพระราชปณิธานถวายเป็นพระราชกุศล โดยมองว่าเมื่อสังคมกอปรด้วยหลักศีลธรรมจรรยาอันดี ข้อปัญหาอื่น ๆ จะได้รับการแก้ไขคลี่คลายให้ผ่านพ้นไปด้วยดี
นอกจากนั้นแล้ว ม.ล.ปนัดดา ยังได้กล่าวต่อครูอาจารย์ถึงคุณลักษณะของลูกหลานเยาวชนที่สังคมพึงประสงค์เพื่อประเทศไทย 4.0 และการพัฒนาสังคมที่ยั่งยืนโดยมีใจความตอนหนึ่งว่า เยาวชนที่ดีจะต้องเป็นผู้มีคุณธรรม จริยธรรม นําความรู้ กล่าวคือ จะต้องมีหลักธรรมเป็นเข็มทิศชีวิตในการดําเนินชีวิต มีกรอบกําหนดการกระทําความดี ความเสียสละ เพื่อครอบครัว โรงเรียน และสังคม เมื่อครูอาจารย์รักเมตตากรุณาเด็ก เด็กเคารพรักครูอาจารย์ ไม่มีสังคมใดในโลกโดยไม่มีข้อยกเว้นจะไม่ประสบความสุขความสําเร็จ
การยึดมั่นในหลักคุณธรรมลูกหลานเยาวชนจะเป็นส่วนสําคัญในการพัฒนาสังคมและประเทศชาติให้มีความเจริญก้าวหน้า เพราะถ้าผู้คนในสังคมเห็นแก่ประโยชน์ส่วนรวม และยอมเสียสละผลประโยชน์ส่วนตน จะทําให้สังคมพัฒนาไปได้อย่างรวดเร็ว สังคมมีความมั่นคง และผู้คนดํารงชีวิตอยู่ร่วมกันอย่างมีความร่มเย็นเป็นสุข
การมีระเบียบวินัยและรับผิดชอบต่อหน้าที่ถือเป็นหลักคุณธรรมพื้นฐานที่ช่วยให้คนในสังคมอยู่ร่วมกันได้ ไม่แบ่งแยกหรือแตกแยก เพราะถ้าสมาชิกในสังคมยึดมั่นในระเบียบวินัย รู้และเข้าใจสิทธิของตนเอง ยึดมั่นหน้าที่พลเมืองอันดี ไม่ละเมิดสิทธิผู้อื่น ไม่ให้ร้ายป้ายสีผู้อื่น ไม่กล่าวคําเท็จ และตั้งใจปฏิบัติหน้าที่ในความรับผิดชอบของตนให้ดีที่สุด ไม่โลภ ไม่เห็นแก่ตัวสังคมนั้น ๆ ย่อมจะเป็นสังคมอันพึงประสงค์ของคนทุกคน
"ความซื่อสัตย์สุจริตเป็นหัวใจของสังคมและสถานศึกษาคุณธรรม เป็นคุณธรรมที่มีความสําคัญที่สุดของทุกชาติ ทุกศาสนา และทุกสังคม หากครูอาจารย์มุ่งมั่นช่วยกันอบรมบ่มสอนให้ศิษย์ทุกคนยึดมั่นในระบบเกียรติศักดิ์ มีความซื่อสัตย์สุจริต มีหลักคุณธรรมประจําใจ มีครูอาจารย์เป็นแบบอย่างหรือต้นแบบที่ยั่งยืน สังคมจะมีแต่ความสุข มีความโปร่งใส และเกิดพัฒนาการทางการศึกษาอย่างเป็นระบบ ที่ปัจจุบันเรียกว่า ความสําเร็จหรือกลยุทธ์ที่เป็นเลิศ หรือ 4.0 Strategy" รมช.ศธ. กล่าว
กลุ่มประชาสัมพันธ์: รายงาน
ยุทธพงศ์ เลือกกลั่นดี: ถ่ายภาพ
23/9/2560
ขอบคุณเนื้อหา:คณะทํางาน รมช.ศธ.